'n Huis vir altyd: Cecilia Nortje Graffiti Books
Search results: Cecilia Nortje
Onwelkome geskenk Omnibus
Madelie Human, Cecilia Nortjé, Frenette van Wyk
R 79You save R 206
Onwelkome geskenk - Madelie Human
Marile vertrou glad nie die Werner-vent wat met haar oupa konkel en haar kniee lam maak nie. Hy is immers net nog een van die mans wat in haar geld belangstel. Of maak sy 'n fout?
Instaanmeisie - Cecilia Nortje
Olivia staan vir haar identiese tweelingsussie in as haar kêrel se meisie. Dis nie net 'n gewaagde speletjie nie; daar kan harte breek. Dit kom Olivia gou agter, maar nie gou genoeg nie.
Lavanda is in ekstase omdat sy saam met Roland Renin in Monaco kan wees vir die Grand Prix-wedren. Toe ontmoet sy Zanze Ruveix, die raaiselagtige donkerkopman wat sy nog net op televisie en koerantfoto's gesien het.
Nuwe drome Omnibus
Net 'n stukkie papier
Sy's uit die staanspoor teë op Bret de Koning. Hy's ryk, báie ryk. En Sam kén rykes. Sy't haar stel met hulle deeglik afgetrap. Teen haar sin doen sy die smeeysterwerk vir die restourasie van Koningskop. Sy't die geld dringend nodig, maar nie Bret se onuitstaanbare inmenging nie. Toe hy met die belaglike weddenskap vorendag kom, laat sy haar intrek. Uit pure hardkoppigheid. As hy haar wil oortuig van die voordele van geld, sal hy moet mooi dink. 'n Besoek aan 'n eksotiese eiland sal haar nie oortuig nie.
Katja hoef nie daarvan oortuig te word dat sy die vurige maar jonger Isao liefhet nie. Wat sy nie weet nie, is of die vyf jaar ouderdomsverskil tussen hulle 'n gesamentlike toekoms onmoontlik maak. Ja, en hoe gemaak met die groenoogmonster op haar skouer? Sy weet immers wat 'n mooi jong meisie aan haar eksman gedoen het. Vir eers moet Katja in elk geval konsentreer op die nuwe klerereeks wat sy op die mark bring. Gelukkig is sukses iets wat soet op die tong lê. Maar o, daardie man wat sê hoe lief hy haar het … Of is kennis en vertroue - en veral opregte liefde - groter as vyf jaar?
Net 'n stukkie papier:
Pippa kan nie glo sy het uiteindelik 'n vaste werk as spabestuurder by 'n luukse oord nie. Uiteindelik kan sy as alleenma vir haar seuntjie sorg. Maar haar droom eindig toe sy besef die oord se eienaar is die man wat vyf jaar gelede soos 'n groot speld verdwyn het met haar casinogeld in sy rekening en haar hart in sy hande. Nee, sy wil hom beslis nie terughê nie. Sy wil net haar geld terughê en haar werk behou. Maar hoekom verafsku sy hom nie? Hy is immers 'n deurtrapte skelm. Eienaardig dat hy haar met soveel afsku bejeën - sy was immers nie die een wat verdwyn het nie?
Liela en die eksentrieke Fensham word mede-eienaars van haar ouma se teaterrestaurant, Die Mal Perd, in Johannesburg. Sy hoop om weer die bande met haar jeugliefde, Magnus op te neem. Maar dis gedagtes oor Fensham wat haar saans wakker hou.
Vasti Pienaar se dogter, Liela, raak verlief op Magnus, die skool se nuwe hartebreker. Vasti keur die verhouding nie goed nie, veral nie toe sy Magnus se aantreklike pa, die befaamde argitek Tertius Roodt, ontmoet nie.
Pippa se geluk as nuwe spabestuurder van 'n luukse oord word 'n nagmerrie toe sy besef wie die oord se eienaar is: 'n deurtrapte skelm wat haar vyf jaar gelede uit haar casinogeld verkul het.
Om 'n rukkie vir jou identiese tweelingsussie in te staan as die man in haar lewe se meisie, is 'n gewaagde speletjie. Maar die man is immers in 'n koma en kan nie te veel ongemaklike vrae vra nie.
Om agter te kom hy en jou sussie het verloof geraak op die aand van sy ongeluk, is ietwat erger. Veral as jou sussie vir ses weke in die buiteland is en die man is 'n openbare figuur.
Die joernaliste wat op hom toesak, is egter nie die ergste nie. Want Olivia moet uiteindelik aan haarself erken haar hart wil breek. Hoe kies mens tussen liefde en jou sussie se belange?
Cecilia Nortjé woon op Lephalale, 'n klein, plattelandse dorpie in Limpopo waar die mense mekaar nog op die sypaadjies groet. Sy het twee kinders en is getroud met 'n professionele jagter, wat maande aaneen weg is van die huis af. Dis in dié tye dat sy haar behoefte aan romanse vervul met die skryf van liefdesverhale. Sy skryf onder haar nooiensvan omdat dit sagter op die oor val as haar getroude van - Slykhuis. Op die ouderdom van vier het sy al begin lees en is sedertdien 'n onversadigbare boekevraat. Sy is 'n regterbreinmens wat haar uitleef in tuinmaak, skryf en teken.